ЖОҒАРЫ СЫНЫП ОҚУШЫЛАРЫНЫҢ ӘЛЕУМЕТТІК ЖАУАПКЕРШІЛІГІН ДАМЫТУ МӘСЕЛЕЛЕРІ

Төлешова Ұ.Б. педагогика білім беру менеджемент кафедрасының доценті, педагогика ғылымдарының кандидаты

Нұрқасымбаева Ж.Н. «Әлеуметтік педагогика және өзін-өзі тану» мамандығының 4 курс студенті, әл-Фараби атындағы ҚазҮҰ, Алматы қ., Қазақстан Республикасы

Қазіргі уақытта назар аударарлық мәселелердің бірі – дамып, өзгермелі болып отырған экономикалық жағдайда өмір сүруге дайын тұлға ғана емес, қоғамдағы шынайы өмірге белсенді қатысып, оны жақсартуға өз үлесін қоса алатын, бәсекеге қабілетті, жан-жақты дамыған жеке тұлғаны қалыптастыру болып табылады. Осыған орай жеке тұлғаға қойылатын талаптардың ішінде алдыңғы орынға мынандай қасиеттер шығады: әлеуметтік жауапкершілік, белсенділік, шығармашылық, жоғары кәсіби деңгейлік сауаттылық, кең дүниетаным ж.т.б.